Document ID: 31987R3858

Komisijas Regula (EEK) Nr. 3858/87
(1987. gada 22. decembris),
ar ko groza Regulu (EEK) Nr. 1351/72 par apiņu audzētāju grupu atzīšanu
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1971. gada 26. jūlija Regulu (EEK) Nr. 1696/71 par apiņu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 3800/85 [2], un jo īpaši tās 7. panta 5. punktu,
tā kā Komisijas Regulā (EEK) Nr. 1351/72 [3], kurā jaunākie grozījumi izdarīti ar Regulu (EEK) Nr. 1323/86 [4], ir izklāstīti apiņu audzētāju grupu un to apvienību atzīšanas nosacījumi; tā kā minētās regulas 5. pantā ir noteikts, ka audzētāju grupu apvienība var pieprasīt atzīšanu, ja, starp pārējiem nosacījumiem, tās biedru kultivētās platības nav mazākas par 500 hektāriem; tā kā minētais ierobežojums izrādās pārāk stingrs, ja kādā dalībvalstī apiņu plantāciju kopplatība ir mazāka par 1000 hektāriem; tā kā tāpēc minētais noteikums būtu attiecīgi jāpielāgo;
tā kā šajā regulā paredzētie pasākumi ir saskaņā ar Apiņu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 1351/72 5. panta 1. punktam pievieno šādu apakšpunktu:
"Tomēr, ja kādā dalībvalstī apiņu plantāciju kopplatība ir mazāka par 1000 hektāriem, tad par platības minimumu nosaka 250 hektārus."
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1987. gada 22. decembrī

Labels: 17
6